**OFERTA FORMATIVA PER A ENTITATS SENSE ÀNIM DE LUCRE**

**VIC – NOVEMBRE I DESEMBRE DE 2021**

Totes les formacions que us proposem a continuació són **gratuïtes** i estan adreçades a les entitats sense ànim de lucre de la ciutat de Vic. Les inscripcions s’han de fer arribar **signades** per correu electrònic a ciutadania@vic.cat o presencialment a l’edifici municipal situat al c. de les Basses, 3 de Vic. **Places limitades.**

* **Assessorament individualitzat per a l’obtenció de la signatura digital per a entitats sense ànim de lucre**

**Dies i hores:** dimarts, dijous i divendres de 8 a 15h; dilluns i dimecres de 15 a 19h

**Lloc**: Carrer de les Basses nº 3

**Destinataris**: responsables i membres d’associacions de la ciutat de Vic, especialment aquelles persones que porten l’administració de l’entitat.

**Descripció:** amb l’entrada en vigor de la Llei 39/2015, d’1 d’octubre, del procediment administratiu comú de les administracions públiques, s’estableix que les entitats sense ànim de lucre estan obligades a relacionar-se amb les administracions públiques a través de mitjans electrònics a l’hora de realitzar qualsevol tràmit. Davant d’aquesta obligatorietat, des de l’Àrea de Ciutadania de l’Ajuntament de Vic facilitem suport en els tràmits per a l’obtenció o renovació de la signatura digital a totes les entitats sense ànim de lucre de la ciutat. Les atencions es faran de manera individualitzada, és a dir, entitat a entitat, i tindran una durada màxima de 60 minuts.

**Assessorament**: Àrea de Ciutadania

**Termini màxim inscripcions:** un cop feta la sol·licitud, l’Ajuntament de Vic es posarà en contacte amb l’entitat per concretar la data i hora de la sessió.

* **Assessorament individualitzat en fiscalitat per a entitats sense ànim de lucre**

**Dies i hores:** novembre i primera quinzena de desembre. De dilluns a divendres de 9-13:30h i de 15:30h-19h

**Lloc:** Carrer del Pare Gallissà, 15. També hi ha la possibilitat de fer la sessió online

**Destinataris**: responsables i membres d’associacions de la ciutat de Vic, especialment aquelles persones que porten la tresoreria de l’entitat.

**Descripció**: les atencions es faran de manera individualitzada, és a dir, entitat a entitat, i tindran una durada màxima de 60 minuts. Només es podrà disposar d’una sessió per entitat, tot i que es preveu la possibilitat d’acabar de resoldre dubtes puntuals i concrets que hagin sorgit de la trobada a través de correu electrònic. Aquest servei no gestionarà, en cap cas, els tràmits que es desprenguin de l’orientació facilitada i, per tant, és responsabilitat de l’entitat dur-los a terme

**Assessorament:** Tríada Assessors

**Termini màxim inscripcions:** un cop feta la sol·licitud, l’Ajuntament de Vic es posarà en contacte amb l’entitat per concretar la data i hora de la sessió.

* **Enxarxant-nos: Mapejant els actors del territori per crear sinergies en els nostres projectes**

**Dia:** 1 de desembre

**Hora:** de 18 a 21h

**Lloc:** formació online

**Destinataris:** membres d’associacions de la ciutat de Vic

**Descripció:** T'agradaria establir aliances i relacions amb altres entitats del territori? Potser fer projectes junts? Potser compartir espais de treball? Quins beneficis podem treure del treball en xarxa amb altres entitats? Al taller explorarem com podem establir aliances amb altres entitats a partir d'una eina pràctica que ens ajuda a fer una autodiagnosi de la nostra entitat i identificar actors de la ciutat amb qui ens podem relacionar, el sociograma o mapa d'actors. Vine al taller i coneixeràs eines!

**Assessorament:** Ecos, Grup Cooperatiu (Diputació de Barcelona)

**Termini màxim inscripcions:** 28 de novembre

* **Taller d'autoprotecció i suport vital bàsic i DEA per a la ciutadania**

**Dies, hores i llocs:** dissabte 11 de desembre de 10 h a 14 h al CCVIC Can pau Raba

 dijous 16 de desembre de 16 h a 20 h a CCVIC Santa Anna

 divendres 10 de desembre de 10 a 14h a Vicjove

**Destinataris:** qualsevol persona vinculada a l’entitat que tingui interès en les temàtiques tractades en aquest taller

**Descripció:** al llarg del taller es treballaran les següents qüestions: primers auxilis, autoprotecció, PAS, ordre d’exploració, suport vital bàsic, valoracions secundàries, hemorràgies, fractures, cremades, obstrucció de la via aèria, cadena de supervivència i ús del desfibril·lador extern semi automàtic.

**Assessorament:** Sis Formació

**Termini màxim inscripcions:** 28 de novembre

**Col·labora:**

****

**Organitza:**

